У 1986 годзе, каля вёскі Дрэбск у гнездавы перыяд была заўважана залацістая шчурка, вельмі прыгожая ярка афарбаваная птушка. У пойме Прыпяці абазначана месцазнаходжання качак: шылахвосткі і звычайнага гогаля. Малая чайка ў 1982 годзе назіралася таксама ў пойме Прыпяці ад яе вытокаў да вусця. Месцы пражывання яе ў Лунінецкім раёне — рыбгас Лахва, вусце ракі Цна. У 1976 годзе на старарэччах Прыпяці і рыбгасе Лахва назіраўся малы пагоніч, птушка атраду жураўлінападобных. Арэал распаўсюджання жураўля шэрага, ахоплівае і Лунінецкі раён. Насякомыя — чырвонакніжнікі таксама прадстаўлены ў нашым раёне. Гэта: жужаль менетрые, жужаль фіялетавы, красацел бронзавы (малы), красацел даследчык або красацел чорны, плывунец шырачэнны, лістаед аблямаваны (окаймлённый); мурашка-амазонка — выведзены з “Чырвонай кнігі” Беларусі 4-га выдання 2015 года.